DA Den Europæiske Unions Tidende C 22/48

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 22/11

Denne offentliggørelse giver ret til indsigelse mod ændringsansøgningen i henhold til artikel 7 i Rådets forordning (EF) nr. 510/2006. Indsigelser skal være Kommissionen i hænde inden seks måneder efter datoen for denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9

»CAPPERO DI PANTELLERIA«

EF-Nr.: IT-PGI-0317-0307-29.05.2007

BGB ( X ) BOB ( )

1. Afsnit i varespecifikationen, som berøres af ændringen:

—  Produktets betegnelse — Varebeskrivelse —  Geografisk område —  Bevis for oprindelse — Produktionsmetode —  Tilknytning —  Mærkning — Krav i de nationale bestemmelser —  Andet (angives nærmere)

2. Type ændring(er)

—  Ændring af enhedsdokument eller resuméark — Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Beskrivelse:

Muligheden for at tilsætte 10 % af andre sorter er blevet fjernet for at øge produktets tilknytning til oprindelsesområdet.

De faste værdier i produktets væsentligste egenskaber er blevet erstattet af et afgrænset område, der bedre afspejler den lokale produktion.

3.2. Produktionsmetode:

Plantetætheden er blevet ændret, da det viste sig, at det var vanskeligt for kontrolinstansen at kontrollere den, og den anses derfor for overflødig.

Den maksimale plantetæthed pr. ha fastsættes til 2 000 planter i stedet for 1 500; følgelig er den maksimale produktion pr. ha blevet forøget fra 22,5 til 30 hkg.

Høstperioden er blevet præciseret; det samme gælder saltmængden i forarbejdningsfasen, for at gøre varespecifikationen mere præcis og kontrollen mere effektiv.

3.3. Krav i de nationale bestemmelser

De bestemmelser, der overdrager opgaver henhørende under den godkendte kontrolinstans til regionen Sicilien, er blevet fjernet.

Bestemmelserne vedrørende kontrol, der foretages af den udpegede kontrolinstans, er blevet tilpasset bestemmelserne i artikel 10 og 11 i forordning (EF) nr. 510/2006.

ENHEDSDOKUMENT

RÅDETS FORORDNING (EF) Nr. 510/2006

»CAPPERO DI PANTELLERIA«

EF-Nr.: IT-PGI-0317-0307-29.05.2007

BGB ( X ) BOB ( )

1. Produktets navn:

»Cappero di Pantelleria«

2. Medlemsstat eller tredjeland:

Italien

3. Beskrivelse af landbrugsproduktet eller fødevaren:

3.1. Produkttype (jf. bilag III):

Kategori 1.6: Frugt, grøntsager og korn, også forarbejdet.

3.2. Beskrivelse af produktet med betegnelsen »Cappero di Pantelleria«:

»Cappero di Pantelleria« er ved markedsføringen rund, næsten rund, sjældent aflang eller konisk; farven er grøn med gullig antydning. Lugten er aromatisk og gennemtrængende uden præg af mug eller usædvanlige dufte. Smagen er aromatisk og salt, der er karakteristisk for »Cappero di Pantelleria« med havsalt. Kapersplanterne til fremstilling af »Cappero di Pantelleria« skal bestå af planter af den botaniske art »capparis spinosa«, sorten »inermis« cultivar nocellara. Andre egenskaber:

— vandindhold: mindst 50 % og højst 70 %;

— størrelse: mindst 4 mm og højst 15 mm;

— havsaltsmængden i beholderne: højst 25 % af kapersenes vægt.

3.3. Råvarer (kun for forarbejdede produkter):

—

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Alle faser i dyrkningen og forarbejdningen af »Cappero di Pantelleria«, fra såning til høst og efterfølgende saltning, skal udelukkende finde sted på øen Pantelleria efter den lokale produktionsmetode. Høsten skal foregå manuelt og gradvis, idet de blomsterknopper, der ikke er tilstrækkeligt fremskredne, efterlades på planten; der foretages tørsaltning og udelukkende med anvendelse af havsalt.

3.6. Særlige regler vedrørende udskæring, rivning eller emballering osv.:

—

3.7. Specifikke mærkningsregler:

I forbindelse med betegnelsen og udbuddet af den beskyttede geografiske betegnelse »Cappero di Pantelleria« skal udtrykkene »Cappero di Pantelleria« og »Indicazione geografica protetta« være anført med samme størrelse skrift og samme farve.

Mærkningen skal indeholde andre elementer, såsom navn, firmanavn og pakkevirksomhedens adresse og adressen på forarbejderen på Pantelleria, parti og nettovægt. Eventuelle supplerende oplysninger, der ikke er anprisninger og heller ikke vildleder forbrugeren om produktets art og egenskaber, kan ligeledes anføres.

4. Præcis afgrænsning af det geografiske område:

Produktionsområdet for »Cappero di Pantelleria« omfatter hele øen Pantelleria i Trapani-provinsen.

5. Tilknytning til det geografiske område:

5.1. Det geografiske områdes egenart:

Pantelleria er en yderst gold vulkanø, der får meget lidt nedbør, men disse forhold er ideelle til kapersdyrkning.

5.2. Produktets egenart:

I århundredernes løb har produktet opnået stor anerkendelse på grund af dets karakteristiske aroma og smag. Deraf er opstået behovet for at forsvare dette produkt mod andre tilsvarende produkter, der også produceres i Middelhavsområdet, men som ikke har de samme karakteristika.

Kapersdyrkningen har med sin territoriale udstrækning, den udviste dyrkningspleje og skabelsen af effektive bearbejdnings- og salgsstrukturer givet øen en specialiseret afgrøde, der udgør en væsentlig indtægtskilde.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

De første historisk underbyggede specifikke optegnelser om »Cappero di Pantelleria« stammer fra prof. P. Calcaras »Breve cenno sulla geognosia ed agricoltura dell’isola di Pantelleria«, der blev trykt i Palermo i 1855 i tidsskriftet »Giornale della Commissione d’Agricoltura e Pastorizia in Sicilia« (det sicilianske landbrugsblad).

I dette skrift fremhæves allerede den økonomiske og handelsmæssige værdi, som kapers havde på Pantelleria: »på øens sydvendte kyst og på de golde klipper gror kapersplanterne, hvis blomsterknopper de fattige høster i juli og august inden blomstringen; herefter sælger de dem til andre, der opdeler dem efter størrelse, lægger dem i saltlage og eddike og sælger dem«.

Kapersproduktets økonomiske værdi for Pantelleria bekræftes i øvrigt af andre historiske kilder, f.eks. i 1894-udgaven af det tyske »Brockhaus«-leksikon under opslagsordet »Pantelleria«, og dr. Brignone Boccanera i »Cenni storici su Pantelleria« udgivet i Partanna i 1908 bekræfter, at fra sidste halvdel af 1800-tallet »… nåede kapersdyrkningen på øen op på at producere 600 hkg kapers«.

Der er således tilstrækkeligt bevis på den voksende betydning, som kapersdyrkningen efterhånden fik for øens økonomi, også selv om det var af sekundær betydning i forhold til vindyrkningen og især dyrkningen af »zibibbo«-druen. I nyere tid, fra begyndelsen af tressere i forrige århundrede, blev vindyrkningens og kapersdyrkningens positioner ombyttet, og kapersdyrkningen øgede gradvis sine arealer og produktion, indtil den i 1983 nåede op på omkring 12 000 hkg.

Henvisning til offentliggørelsen af varespecifikationen:

Denne forvaltning har indledt den nationale indsigelsesprocedure ved at offentliggøre ændringen af beskyttelsen af oprindelsesbetegnelsen »Cappero di Pantelleria« i Gazzetta Ufficiale (det italienske statstidende).

Den konsoliderede udgave af produktionsspecifikationen kan ses

på følgende link:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg

eller

direkte på ministeriets websted (http://www.politicheagricole.it) ved at klikke på »Prodotti di Qualità« (i skærmens venstre side) og derefter på »Disciplinari di Produzione all’esame dell’UE [regolamento (CE) n. 510/2006]«.